見到超多人排隊，呢間拉麵舖應該好好食。入到去第一眼好有返左日本既拉麵舖既感覺。羽根餃子～賣相非常特別，一大片好似薯片一樣，裏面既餡唔會有煮過龍既感覺，有菜汁同肉汁一齊，加上日本醬油真係絕配，呢個小食真係無得頂。辛辣炙燒豚肉味玉拉麵～火紅色既湯麵，未食就知道佢有幾辣，好搶眼，一大塊厚厚既豚肉，玉子重係流心蛋，湯味有d 辣，無想像中咁辣。雞叉燒味玉白雞湯拉麵～兩大塊雞肉，湯味濃郁，不過有少少油，大量蔥花，拉麵夠爽，雞湯飲落非常暖胃。